Nuwe stadsbus systap verkeersknope in ChinaDie bus tydens die onthulling (Foto: Bored Panda) China het pas die bou van ŉ verhoogde prototipe bus voltooi wat as’t ware “bo-oor” verkeersknope gaan ry. Beplanning vir dié bus is in Mei vanjaar tydens die 19de China Beijing Internasionale High-tech-ekspo ingedien deur die vervaardiger TEB. Die bus is vroeër vandeesweek onthul, en die eerste toetsrit het Donderdag in Qinhuangdao, Hebei, plaasgevind. Ondanks die feit dat ontwikkelaars slegs vanaf ŉ miniatuurvoorstel van dié bus gewerk het, het die organisasie Jinchuang Corp die bus in minder as drie maande voltooi. Die bus het egter nog net ŉ 300 m-toetslopie voltooi. Jinchuang Corp het Donderdag tydens ŉ perskonferensie gesê dié bus, met sy volledige roetes, sal waarskynlik vroeg in 2017 heeltemal voltooi wees. Nog foto’s volg onderaan die video. Bron: Bored Panda